open-index/open-wikipedia-markdown huggingface dataset:
יהודה סימון

שמאל|ממוזער|250px|יהודה סימון - 2012
**יהודֶה סימון** (בספרדית: **Yehude Simon Munaro**; נולד ב-18 ביולי 1947 בלימה שבפרו) הוא יהודי פרואני, שהיה ראש ממשלת פרו במשך תשעה חודשים, בתקופת נשיאותו של אלן גרסיה איש השמאל-מרכז, מ-14 באוקטובר 2008 עד 12 ביולי 2009. ראש הממשלה היהודי השני בפרו, אחרי אפרים גולדנברג, שכיהן בתפקיד זה במשך כשנה וחצי (1994–1995) (ראש הממשלה היהודי השלישי של פרו היה סלומון לרנר גיטיס, שכיהן מספר חודשים ב-2011).

## קורות חיים
סימון נולד ב-1947 בלימה לזוג מהגרים יהודי-איטלקי. למד וטרינריה באוניברסיטה בצפון פרו ואחר כך היה למרצה באותה אוניברסיטה. נשוי לציירת, ננסי לבית ואלקרסל ואב לארבעה.

## פוליטיקה
### שמאל קיצוני
סימון נכנס לפוליטיקה ב-1983, ונחשב אותה עת לאיש שמאל קיצוני. הוא אמנם לא תמך, לפחות לא בגלוי, בתנועות הגרילה הפרואניות השונות, כגון "הנתיב הזוהר", או "התנועה המהפכנית טופאק אמארו", אבל כן תמך במשא ומתן עימן והטענות כנגדו היו שהוא אכן תומך טרור. הוא ניסה אותה שנה להיבחר לראשות עיריית צ'יקלאיו, מקום מגוריו, מטעם מפלגת שמאל מאוחדת של הקומוניסטים והסוציאליסטים, ונכשל. ב-1985 הוא הצליח יותר כשנבחר לקונגרס של פרו, מטעם מפלגה זו. ב-1991 הוא ייסד מפלגת שמאל חדשה, שהיו שטענו שהיא הזרוע הפוליטית של ה"טופאק אמארו", אף כי סימון ומפלגתו הכחישו זאת. ביוני 1992, כשהנשיא דאז אלברטו פוג'ימורי פיזר את הקונגרס הפרואני, היה גם סימון בין אנשי השמאל הקיצוני, שנעצרו. הוא נשפט כתומך טרור ונידון לעשרים שנות מאסר, מהן ישב בכלא במשך למעלה משמונה וחצי שנים. הוא שוחרר בתחילת 2001 על ידי הנשיא שנבחר לתקופת הביניים בפרו, אחרי פוג'ימורי, ולנטין פניאגואה.

### שמאל מתון
תקופת שהותו הממושכת בכלא שינתה ככל הנראה את דעותיו והוא הפך לאיש שמאל מתון יותר וככזה, הוא נבחר לשתי תקופות כהונה כמושל של אחת ממדינות המחוז הפרואניות. הוא עודד את העסקים הפרטיים והתיירות במדינתו ותפקודו כמושל היה מוצלח. הוא אף נבחר לראשות התאחדות המושלים הפרואנית וב-14 באוקטובר 2008 מינה אותו הנשיא אלן גרסיה איש השמאל - מרכז, לראש ממשלתו. ראש הממשלה היהודי השני בפרו, אחרי אפרים גולדנברג, שכיהן בתפקיד זה במשך כשנה וחצי (1994–1995). ראש הממשלה היהודי השלישי של פרו היה סלומון לרנר גיטיס, שכיהן מספר חודשים ב-2011.

המינוי המפתיע של ראש ממשלה מהשמאל, על ידי נשיא יחסית שמרן כגרסיה, נבע גם מהתמתנותו - התמרכזותו הניכרת של סימון וגם מיושרו האישי. ראש הממשלה הקודם וחלק מחברי הממשלה הודחו עקב שחיתות והנשיא ביקש להוכיח שאיננו קשור אליה בשום צורה.

עם זאת, תקופת סימון כראש הממשלה ארכה כתשעה חודשים בלבד. באפריל 2009 פרצו במלוא עוזם חילוקי דעות בין הממשלה לאינדיאנים של האמזונאס, בנוגע לזכויותיהם של האחרונים על קרקעותיהם, למול חברות נפט, גז וכריה שהממשלה עודדה אותן. חילוקי הדעות הגיעו לכדי אלימות של ממש (כחמישים הרוגים) וב-10 ביולי 2009 הגיש סימון את התפטרותו מראשות הממשלה וכעבור יומיים, אכן הוחלף והתייצב לצידם של האינדיאנים וכנגד מדיניות הממשלה.

בבחירות הכלליות של 2011 נבחר סימון מחדש לקונגרס הפרואני כנציג שמאל מתון.

## קישורים חיצוניים

## הערות שוליים

קטגוריה:ראשי ממשלה יהודים
קטגוריה:יהודים פרואנים
קטגוריה:ראשי ממשלת פרו
קטגוריה:ילידי 1947
לאון הראשון, קיסר האימפריה הביזנטית

[250px|ממוזער|שמאל|[סולידוס של לאון הראשון]]
**לאון הראשון** (בלטינית: **Flavius Valerius Leo Augustus**; 401 - 18 בינואר 474) היה קיסר האימפריה הביזנטית בין השנים 457–474. לאון נולד בפרובינקיה הרומאית דאקיה אורליאנה סמוך לתראקיה והיה ידוע בכינוי "לאון התראקי" (ביוונית: Λέων ο Θράξ).

הוא שלט באימפריה הביזנטית במשך כמעט 20 שנה, החל משנת 457 ועד לשנת 474. לאון היה שליט מיומן אשר פיקח על תוכניות מדיניות וצבאיות רבות, אשר רובן באו לעזרת הקיסרות הרומית המערבית בניסיון להשיב שטחים שאבדו לה. לאון הראשון זכור בזכות היותו הקיסר הראשון שחוקק ביוונית ולא בלטינית.

## תקופת שלטונו
לאון היה האחרון בשורת קיסרים שעלו לשלטון בזכות המנהיג הצבאי מגיסטר מיליטום פלביוס ארדבור אספר, בן האלאנים ששימש כמפקד העליון של הצבא ואשר סבר כי לאון ישמש כמנהיג בובה. לאון הוכתר ב-7 בפברואר 457, טקס שלראשונה כיהן בו הפטריארך של קונסטנטינופול. כדי לחסל את כוחו של אספר כרת לאון ברית עם טרסיקודיסה, מנהיג שבט האיסאורים שבאסיה הקטנה, אשר היה לקיסר זנון בשלהי שנת 474. בתמורה לברית זו השיא לאו את בתו לזנון. בשנת 469 ניסה אספר לרצוח את זנון, ללא הצלחה. לבסוף, בשנת 471 נחשד ארדבור, בנו של אספר, בקשירת קשר נגד לאון והוא ואביו נרצחו בידי הסריסים שפעלו על פי הוראותיו של לאון.

בתקופת שלטונו של לאון הותקף חבל הבלקן פעמים חוזרות בידי האוסטרוגותים וההונים, אולם התוקפים לא הצליחו לכבוש את קונסטנטינופול שהייתה מבוצרת בחומות, אשר חוזקו בתקופת שלטונו של תאודוסיוס השני, כיוון שלא היו מצוידים בכלי מצור מתאימים.

שלטונו של לאון הראשון ראוי לציון אף בזכות השפעתו של הקיסרות הרומית המערבית. בשנת 467 הוכתר אנתמיוס לקיסר בהשפעתו של לאו הראשון. הוא ניסה לנצל את איחוד הכוחות כדי לצאת בשנת 468 למסע מלחמה נגד הוונדלים אולם כשל בגלל יהירותו של גיסו בסיליקוס. מפלה זו הביאה להפסדים גדולים בכסף ובאובדן חיילים. 600 מתוך 1,113 ספינות המלחמה שיצאו למסע אבדו על אנשיהן.

השפעתו הגדולה ביותר של לאון הראשון על המערב הייתה ביד מקרה: המלך האוסטרוגותי, תאודוריק הגדול, התחנך בחצר מלכותו של לאון הראשון בקונסטנטינופול, שם למד את דרכי הממשל הרומאי וטקטיקות צבאיות, ידע שהביא לו לתועלת רבה כאשר הפך לאחר מותו של לאון לשליט הגותי.

לאון מת מדיזנטריה בגיל 73, ב-18 בינואר 474.

## נישואיו וילדיו
מנישואיו לוורינה נולדו ללאו שלושה ילדים. בתם הבכורה אריאדנה  נולדה בטרם מת מרקיאנוס (שנת 457). לאריאדנה הייתה אחות צעירה, לאונטיה. תחילה שודכה לאונטיה ליוליוס פטריקוס, אחד מבניו של אספר, אולם הנישואים ככל הנראה בוטלו כאשר אספר ובנו ארדבור נרצחו בשנת 471. לבסוף התחתנה עם פלביוס מרקיאנוס, בנו של הקיסר ארתמיוס, שהיה יורש העצר לקיסר זנון. הזוג הוביל למרד נגד זנון בשנים 478–479, אשר כשל. לאחר מפלתם הם הוגלו לאיסאוריה.

בשנת 463 נולד ללאו הראשון בן אשר שמו לא ידוע והוא מת בעודו תינוק בן חמישה חודשים.

## קישורים חיצוניים

* 
* 
* 

קטגוריה:קיסרי האימפריה הביזנטית
קטגוריה:נפטרים מדיזנטריה
קטגוריה:ילידי 401
קטגוריה:נפטרים ב-474
איגוקאה

ממוזער|מראה חיצוני של ההיכל הביתי
140px|ממוזער|הסמל הקודם של המועדון
איגוקאה אלכסנדרובץ (בבוסנית: **KK Igokea Aleksandrovac**) היא קבוצת כדורסל בוסנית מהעיירה אלכסנדרובץ שבנפת לקטשי, המתמודדת בליגת העל הבוסנית, הליגה האדריאטית ובליגת האלופות בכדורסל.

## היסטוריה
הקבוצה הוקמה בשנת 1973 ונחשבת לקבוצת צמרת בליגה הבוסנית. הקבוצה זכתה באליפות הראשונה שלה בעונת 2000/01. ובגביע אחד בעונת 2006/07 (לאחר ניצחון בגמר מול קבוצת בוסנה סרייבו). בעונת 2012/13 זכתה הקבוצה בדאבל היסטורי, לאחר שזכתה בגביע הבוסני וניצחה בגמר הפלייאוף 2-3 את קבוצת שירוקי. 

### במסגרת אירופאית
ההופעה האירופאית הראשונה של הקבוצה הייתה בעונת 2000/01 בגביע קוראץ' ובהמשך בגביע ספורטה ובמוקדמות היורוקאפ בעונת 2007/08. בנוסף השתתפה הקבוצה במסגרת הליגה האדריאטית בעונת 2010/11 ובעונת 2012/13.

את משחקיה הביתיים מארחת הקבוצה בהיכל **ננאד בוסטינץ**' הנמצא בעיר לקטשי, ומכיל 3,050 מקומות ישיבה.

## תארים והישגים
***[[ליגת העל הבוסנית בכדורסל|הליגה הבוסנית]]**:
**אליפות (4): 2001, 2013 ,2014 ,2015, 2016, 2017, 2020, 2022
**מקום שני: 2008, 2010, 2011, 2012, 2018
**חצי גמר: 2006, 2007, 2009
***[[הגביע הבוסני בכדורסל|הגביע הבוסני]]**:
**זכייה (10): 2007, 2013, 2015, 2016, 2017, 2018, 2019, 2021, 2022, 2023
**גמר: 2012, 2020
**חצי גמר: 2002, 2005, 2006, 2010
***[[הליגה האדריאטית]]**:
**חצי גמר: 2013

## קישורים חיצוניים

* 

קטגוריה:קבוצות כדורסל בוסניות
קטגוריה:רפובליקה סרפסקה
בוראץ באניה לוקה (כדורסל)

ממוזער|מראה חיצוני של ההיכל הביתי
**בוראץ באניה לוקה** ובעבר **בוראץ נקטר** (בבוסנית: **KK Borac Nektar**) היא קבוצת כדורסל בוסנית מהעיר באניה לוקה, המתמודדת בליגת העל הבוסנית.
## היסטוריה
הקבוצה הוקמה בשנת 1947 ונחשבת לוותיקה בקבוצות הליגה הבוסנית. הקבוצה השתתפה בעבר בליגה היוגוסלבית. מחזיקה באליפות בוסניה אחת בעונת 1999/00.

ההופעה האירופאית הראשונה של הקבוצה הייתה בעונת 1998/99 בגביע קוראץ' ובהמשך בגביע ספורטה (2000/01 הפסד לקראבנוס בשמינית הגמר), והפסידה לקבוצת אולדנבורג מבונדסליגה במוקדמות היורוצ'לנג' בעונת 2008/09. בנוסף השתתפה הקבוצה במסגרת הליגה האדריאטית בעונות 2002/03, 2003/04, והגיעה עד למקום החמישי.

את משחקיה הביתיים מארחת הקבוצה בהיכל **בוריק** בעיר, המכיל 5,000 מקומות ישיבה.

## תארים והישגים
***[[ליגת העל הבוסנית בכדורסל|הליגה הבוסנית]]**:
**אליפות (1): 2000
**מקום שני: 2003
**חצי גמר: 2004, 2011
***[[הגביע הבוסני בכדורסל|הגביע הבוסני]]**:
**זכייה (1): 2000
**גמר: 2008

## קישורים חיצוניים
* 

קטגוריה:קבוצות כדורסל בוסניות
קטגוריה:רפובליקה סרפסקה
קטגוריה:באניה לוקה: ספורט
עמירם מנור

**עמירם מנור** (4 בפברואר 1946 – 5 ביוני 1967) היה טייס קרב בחיל האוויר שמטוסו פגע בקרקע במהלך קרב אוויר ביומה הראשון של מלחמת ששת הימים מעל סיני. נראה היה שהצליח להחלץ ממטוסו על הקרקע, נשדד ונרצח על ידי בדואים והוא בן 21.

## קורות חייו
עמירם מנור נולד ב-4 בפברואר 1946 ליהושע ולפרידל לבית נוסבאום בקיבוץ דליה.
בנעוריו הרבה לצייר, אהב מוזיקה ולמד נגינה בחליל, בפסנתר ובגיטרה. בקיבוץ חצרים שבנגב נמצא פסל שיצר לכבוד חיל-האויר.
הוסמך כמדריך ספורט במכון וינגייט.
את לימודיו התיכוניים עשה במוסד החינוכי שבהרי אפרים. באוגוסט 1964 התגייס לצה"ל והתנדב לקורס טיס. לאחר הקורס הוצב בטייסת 105 והוכשר כטייס סופר מיסטר.

ב-5 ביוני 1967, יומה הראשון של מלחמת ששת הימים, השתתף בגל התקיפה הראשון של מבצע מוקד והוזנק כמספר 3 במבנה הראשון שהפציץ את שדה התעופה כברית שממערב לאגם המר הגדול במצרים. שדה התעופה כיברית היה גדול יחסית והיו בו גם טייסות של מטוסי היירוט החדישים מיג 21. הספיק להעביר בקשר שהפיל 17 מטוסי אויב. לאחר שמבנה מטוסי הסופר מיסטר הטיל את הפצצות על המסלולים ביצעו המטוסים יעפי צליפה על מטוסים שהיו בשדה והבעירו אותם. ולאחר מכן פנו מזרחה בדרכם חזרה לישראל כמתוכנן. בדרכם חזרה ניתקלו במטוס תובלה מצרי מדגם איליושין 14. מנור וטייס נוסף במבנה הפילו אותו בצרור תותחים במשותף. בהיותם מעל לביר גפגפה בסיני, כשהם קצרים בדלק ופגזים נתקלו בזוג מטוסי מיג 21 שהחלו לרדוף אחריהם ולנסות להפילם. הטייסים הנמיכו גובה טייס, שחררו את מכלי הדלק נתיקים והגבירו מהירות. הטייסים הזהירו זה את זה מפני המיגים שנערכו מאחוריהם ביעפי ירוט וביצעו תמרוני התחמקות חריפים במהלכם פגעו המוביל אלכסנדר ערמון ועמירם מנור בקרקע. מטוסו של מנור נמצא שלם בחולות וגופתו לא הרחק מהמטוס, מתחת לשיח.
בדואים שכנראה הבחינו במנור לכדו אותו ושדדו ממנו את שעונו ואת ציודו, הכו אותו ורצחו אותו.
ביום הראשון לאחר המלחמה (וכיבוש סיני על ידי צה"ל) טסו בני פלד ומפקד הטייסת יאלו שביט מעל לאזור ומצאו את גופתו היחפה לא הרחק ממטוסו, ועליה סימני התעללות קשים.
גופת מוביל המבנה, סרן אלכס ערמון, שמטוסו התרסק בסמוך לא נמצאה עד היום והוא הוכרז כחלל צה"ל שמקום קבורתו לא נודע.

## השיר לזכרו
סמוך לאחר מלחמת ששת הימים נכתב לזכרו השיר "הם ישנם" על ידי יוסי גמזו והולחן על ידי יוסי ואלד. הוא בוצע על ידי יהורם גאון.

## קישורים חיצוניים
* 
*  עמ' 277–281

קטגוריה:טייסי חיל האוויר הישראלי
קטגוריה:רצח חיילי צה"ל
קטגוריה:חללי צה"ל במלחמת ששת הימים
קטגוריה:אישים הקבורים בבית הקברות הצבאי קריית שאול
קטגוריה:דליה (קיבוץ): אישים
קטגוריה:בוגרי המוסד החינוכי הרי אפרים
קטגוריה:חיילי חיל האוויר במלחמת ששת הימים
קטגוריה:ישראלים שנולדו ב-1946
קטגוריה:ישראלים שנפטרו ב-1967
שמעון פרנס

**שמעון פרנס** (נולד ב-21 בפברואר 1954) הוא איש תקשורת, מנחה טלוויזיה, זמר ומורה דרך ישראלי.

## ביוגרפיה
פרנס נולד בירושלים וגדל בשכונת "אהל משה", בוגר מחזור 1972 של תיכון בויאר. את דרכו הרדיופונית החל כספרן בספריית התקליטים של קול ישראל. בהמשך ערך את התוכנית "אגן הים התיכון" ואחר כך גם הגיש אותה. בנוסף, הגיש תוכניות על מוזיקה מזרחית ברשת ג' וברשת ב' וכן את התוכנית "ציפורי לילה" בגלי צה"ל שבהגשתו נקראה "ציפורי לילה במעוף ים-תיכוני". בשנת 1981 סיים ב תואר שני במדעי המדינה ויחסים בינלאומיים. עבודת הגמר שלו "המוזיקה היוונית העירונית 1900 - 1920" עסקה במוזיקה היוונית והוא צרף לה קלטת שמע עם שירי רבטיקו.

פרנס הגה את הרעיון של התוכנית "בטברנה", וערך את עונתה הראשונה שהגיש מתי סרי. בהמשך החליף אותו והגיש אותה במשך כעשור בערוץ 1 ובערוץ 2. התכנית ששודרה ביום שישי בשעות הפריים טיים הציגה מוזיקה ים-תיכונית משולבת בהומור וזכתה להצלחה עצומה. היא החליפה את במעגל עם דן שילון כתוכנית הדגל של הערוץ הראשון.

פרנס לא קיבל אישור לעבוד בערוץ 2, ופוטר ב-2001 מרשות השידור בידי בית דין משמעתי שהרשיע אותו בהתנהגות בלתי הולמת, הפרה משמעתית וחוסר הוגנות במילוי תפקידו.

עד נובמבר 2014 הגיש תוכנית יומית בשם "שש בערב עם שמעון פרנס" בגלי צה"ל. פרנס הגיש גם את התוכנית "חלום לים התיכון" בערוץ 23 ותוכנית שבועית בשם "העונג השישי", ששודרה בגלי צה"ל מדי יום שישי אחה"צ, והגיש וערך את התוכנית "ציפורי לילה מוזיקליות" בגלי צה"ל ותוכנית שבועית בשם "על החתום" ששודרה בגלי צה"ל מדי יום שבת בצהריים. ביולי 2019 הפסיק להגיש את התוכנית "ציפורי לילה" ובמקומה החל להגיש תוכנית בשם "העונג השביעי" מידי שבת בין 12 ל-2 בצהריים.

בשנת 2013 החל להגיש את תוכנית המוזיקה "הרכב מנצח" בערוץ 24.

בינואר 2019 החל להגיש את "עושים שיחה", פודקאסט מבית עושים היסטוריה שבו הוא מארח אישים.

בינואר 2024, לאחר כ-20 שנה בגלי צה"ל, הודיע על עזיבת התחנה ומעבר לכאן ב'.

## חיים אישיים
פרנס נשוי ולו שלושה ילדים. מתגורר בהר אדר.

## קישורים חיצוניים

* 

* 
* 
* 
* 
* מאיה מזרחי לוינטר, "לאט, לאט" – ריאיון עם שמעון פרנס , באתר אפוק טיימס, 21 בנובמבר 2012
* 
* 
* 

## הערות שוליים

קטגוריה:בוגרי תיכון בויאר
קטגוריה:הערוץ הראשון: שדרנים ומנחים
קטגוריה:מגישי ציפורי לילה
קטגוריה:מוזיקה מזרחית
קטגוריה:מורשעים בדין משמעתי בישראל
קטגוריה:מנחי טלוויזיה ישראלים
קטגוריה:סגל גלי צה"ל
קטגוריה:סגל קול ישראל
קטגוריה:עורכים מוזיקליים ברדיו הישראלי
קטגוריה:שדרני רדיו ישראלים
קטגוריה:סגל עושים היסטוריה
קטגוריה:הר אדר: אישים
קטגוריה:ישראלים שנולדו ב-1954
סלובודה טוזלה (כדורסל)

**סלובודה טוזלה** (בבוסנית: **KK Sloboda Tuzla**) היא קבוצת כדורסל בוסנית מהעיר טוזלה, המתמודדת בליגת העל הבוסנית.

הקבוצה הוקמה בשנת 1946 ונחשבת לוותיקה בקבוצות הליגה הבוסנית. הקבוצה השתתפה בעבר בליגה היוגוסלבית. מחזיקה ב-6 גביעי בוסניה.

ההופעה האירופאית הראשונה של הקבוצה הייתה בעונת 1994/95 בגביע קוראץ' ובהמשך בגביע ספורטה. בנוסף השתתפה הקבוצה במסגרת הליגה האדריאטית בעונת 2001/02.

את משחקיה הביתיים מארחת הקבוצה בהיכל **מיידן** בעיר, המכיל 5,000 מקומות ישיבה.

## תארים והישגים
***[[ליגת העל הבוסנית בכדורסל|הליגה הבוסנית]]**:
**חצי גמר: 2007, 2008, 2009
***[[הגביע הבוסני בכדורסל|הגביע הבוסני]]**:
**זכייה (6): 1994, 1995, 1996, 1997, 1999, 2001
**גמר: 2010
**חצי גמר: 2004
***הסופרקאפ הבוסני**:
**זכייה (7): 1994, 1995, 1996, 1997, 1998, 1999, 2001

## קישורים חיצוניים
* 

קטגוריה:קבוצות כדורסל בוסניות
מיקום מייצג

שמאל|ממוזער|250px|קלדרה דה טבוריינטה
שמאל|ממוזער|250px|ארגוניט
בגאולוגיה, **מיקום מייצג** הוא מקום גאוגרפי שבו זוהו לראשונה סלע, מאובן, מינרל או יחידה סטרטיגרפית. לעיתים קרובות הם נושאים את שם המקום.

## דוגמאות למיקומים מייצגים
*ארגוניט – אראגון בספרד
*קובלטיט – העיירה קובלט באונטריו, קנדה
*קובניט - קובה
*טנזניט - טנזניה
*וזוביאניט - הר וזוב באיטליה
*אנדלוזיט – אנדלוסיה בספרד
*אנדזיט – הרי האנדים
*קימברליט – קימברלי בדרום אפריקה
*קלדרה – קלדרה דה טבוריינטה באיים הקנריים
*מולאס – אגן מולאס בצפון-מערב הרי האלפים
*יורה – הרי היורה
*מאסטריכט – מאסטריכט בהולנד
*פרם – פרם ברוסיה
*דבון – מחוז דבון באנגליה

קטגוריה:גאולוגיה
מולאס

שמאל|ממוזער|250px|קונגלומרט מולאסי
בגאולוגיה, **מוֹלאס** או **משקע מולאסי** הוא מושג המשמש להגדרת משקעים וסלעי משקע דוגמת אבן חול, פצלים וקונגלומרט שנוצרו אל מול רכס הרים מתרומם. סלעים אלה נוצרים בסביבה יבשתית ואגמית אך גם בסביבה ימית רדודה כתוצאה מהצטברות משקעים באגן קדמי – אגן השקעה המתפתח בקדמת הרכס המתרומם ובמקביל לו.

מקור המושג מולאס באיטלקית (molle – רך) ובלטינית (mollis), והוא גם שמו של מיקום מייצג: אגן מולאס – אגן קדמי בצפון-מערב הרי האלפים הגובל מצדו השני ברכס הרי היורה. המושג נטבע בשנת 1779 על ידי המדען השווייצרי הוראס-בנדיקט דה סאסור (Horace-Bénédict de Saussure, 1740–1799), ומאוחר יותר שימש גם להגדרת אבן חול דקת-גרגר שהתגבשה במהירות למרגלות האלפים.

משקעים מולאסיים ממלאים לעיתים כליל את קער האגן הקדמי ביוצרם משטח השקעה שטוח. הם עשויים להיות עבים מאוד סמוך למורדות קדמת הרכס ודקים בחלקים אחרים שלהם. מבנים גדולים דמויי עדשה של משקעים מולאסיים יוצרים טריז קלאסטי.

באגנים אלה עשויים לחול מעוות וקימוט מאוחרים להשקעה.

## לקריאה נוספת
***Encyclopedia of Geology**, Elsevier Academic Press, First edition 2005, 
*Richard C. Selley, **Applied Sedimentology**, Academic Press, Secon edition, 2000, 

## קישורים חיצוניים

* 

## הערות שוליים

קטגוריה:פטרולוגיה
קטגוריה:סדימנטולוגיה
לוק ג'ייקובז

שמאל|ממוזער|250px|לוק ג'ייקובז
**לוק ג'ייקוב אשווד**, בשמו המקורי Luke Jacob Ashwood, (באנגלית: **Luke Jacobz**; נולד ב-14 בפברואר 1981) הוא שחקן ומנחה טלוויזיה אוסטרלי.

## ביוגרפיה
ג'ייקובז נולד וגדל בסידני, אוסטרליה הוא החל לעסוק במשחק בגיל צעיר, וב-1999 לוהק לעונה השביעית והאחרונה של דרמת הנוער "תיכון הלבבות השבורים". בין 2001 ל-2005 היה בין מנחי תוכנית הטלוויזיה "The Big Arvo", וב-2004 הנחה את תוכנית הכישרונות "Popstars Live". ב-2005 חידש את קריירת המשחק, כשהצטרף לצוות סדרת הטלוויזיה "בנות מקלאוד", בה גילם את דמותו של החוואי ההרפתקן פטריק ברואר במשך שלוש עונות.

ב-2008 הצטרף לאופרת הסבון הוותיקה "קרוב רחוק", וגילם את דמותו של השוטר אנג'לו רוזטה עד 2011. תפקידו בסדרה הקנה לו מועמדות לפרס לוגי בקטגוריית השחקן הפופולרי ביותר בשנת 2010. בסמוך לאחר תחילת השתתפותו בסדרה, השתתף גם בגרסה האוסטרלית ל"רוקדים עם כוכבים", וזכה במקום הראשון. בשנת 2010 מונה ג'ייקובז להנחות את העונה השנייה של הגרסה האוסטרלית לתוכנית הכישרונות "אקס פקטור", ממנה פרש בתום העונה השביעית.

## קישורים חיצוניים

קטגוריה:שחקני קולנוע וטלוויזיה אוסטרלים
קטגוריה:מנחי טלוויזיה אוסטרלים
קטגוריה:מתחרי רוקדים עם כוכבים (אוסטרליה)
קטגוריה:זוכי רוקדים עם כוכבים
קטגוריה:אוסטרלים שנולדו ב-1981
סימאון סימאונוב

**סימאון איוואנוב סימאונוב** (בבולגרית: **Симеон Иванов Симеонов**;  26 במרץ 1946 - 2 בנובמבר 2000) היה כדורגלן בולגרי ששיחק בתפקיד שוער.
## קריירה
סימאונוב שיחק ברוב שנותיו ככדורגלן פעיל בסלביה סופיה ונמנה עם סגל הקבוצה בשנים 1973-1964. ב-1974 עבר סימאונוב לשחק בשורות צסק"א סופיה אך זמן קצר לאחר העברתו סיים את הקריירה שלו ככדורגלן. בסך הכל שיחק 184 משחקים בליגה הבולגרית העליונה. בשנת 1968 זכה סימאונוב בתואר כדורגלן השנה בבולגריה.

סימאונוב צורף לסגל נבחרת בולגריה ב-1964 (בן 18) ושיחק בשורותיה, לסירוגין, עד 1974. בשנים אלו צבר 34 הופעות במדי הנבחרת הלאומית. הוא שיחק בשורות הנבחרת בשני טורנירי הגביע העולמי; בגביע העולם באנגליה ב-1966 ובגביע העולם במקסיקו ב-1970. בגביע העולם בגרמניה ב-1974 השתייך סימאונוב לסגל הנבחרת אך לא שותף במשחקים.

## קישורים חיצוניים

* 
* 

## הערות שוליים

קטגוריה:כדורגלנים בולגרים
קטגוריה:שוערי כדורגל בולגרים
קטגוריה:סופיה: כדורגלנים
קטגוריה:כדורגלני סלביה סופיה
קטגוריה:כדורגלני צסק"א סופיה
קטגוריה:כדורגלני נבחרת בולגריה
קטגוריה:בולגרים שנולדו ב-1946
קטגוריה:בולגרים שנפטרו ב-2000
טרזינה

שמאל|ממוזער|200px|טרזינה המופעלת על ידי שני נוסעים
[שמאל|ממוזער|200px|[טטרה T18 - טרזינה משוריינת]]
**טרזינה** (באנגלית: **Draisine**) היא כלי תחבורה קטן ופשוט הנע על מסילת רכבת ולעיתים רחוקות גורר מספר קרונות קטנים. הטרזינה מופעלת על ידי מנוף או בעזרת מנוע בנזין. 

באירופה כונה הקרון "דרזינה" על שם ממציאו, מהנדס אוסטרי בשם קארל פון דרייס.

## בארץ ישראל

בארץ ישראל קראו הפרדסנים **טרזינה** לקרוניות הקטנות שנסעו על פסים בפרדסים, שבאמצעותם היו מעבירים את פרי ההדר מהפרדס לבית האריזה. ביפו היה קו רכבת קלה להובלת מטענים בין תחנת הרכבת יפו והנמל שנקרא הטרזינה הקטנה. הטרזינה הייתה מורכבת מקרון קטן שהונע במנוע בנזין ושגרר קרונות קטנים ופתוחים. השימוש ברכבת הופסק בשנת 1927. עם הופעת המשאיות והתפתחות רשתות כבישים יעילות הצטמצם השימוש בטרזינות.

## ראו גם
* טטרה T18 

## קישורים חיצוניים

## הערות שוליים

קטגוריה:כלי רכב
קטגוריה:רכבות לפי סוג
שילינג המלך

**שילינג המלך** (באנגלית: King's shilling) או **שילינג המלכה** (Queen's shilling) במקרה שהמונרך היא אישה היה מטבע בערך שילינג שניתן למגויסים טריים לצבא והצי המלכותי הבריטי. הביטוי "לקחת את שילינג המלך" בא להעיד שהאדם התנדב לשרת בצבא או בצי.

מקור המנהג הוא בעובדה שעד 1847 התשלום היומי לחייל או מלח בריטי היה שילינג אחד. קבלת השילינג במעמד הגיוס היה שקול להצהרה של האדם על כך שהוא מתנדב להתגייס לשירות בכוחות המזוינים, שירות הכוחות המזוינים לא נחשב כקריירה מושכת ולכן הרבה פעמים המגייסים היו משתמשים בתחבולות כדי לכפות על המגויסים את השירות - כך לדוגמה הם היו הולכים לפאבים וכשהמועמד לגיוס היה משתכר הם היו שמים את השילינג בכיסו או שמים את השילינג בתחתית ספל הבירה שממנו הוא שתה, לפעמים המגייסים היו נותנים שילינג לאדם כתמורה לביצוע שליחות בשבילו ואז מכריזים שהוא התנדב לשרת.

קטגוריה:הכוחות המזוינים של בריטניה
בלדה מס' 2 בפה מז'ור, אופוס 38

**[[בלדה]] מספר 2 בפה מז'ור, אופוס 38** (המכונה גם "La gracieuse"), נכתבה על ידי המלחין הפולני פרדריק שופן בין השנים 1836–1839  בנואן שבצרפת ובאי הספרדי מיורקה. את היצירה הקדיש שופן לרוברט שומאן, לאחר ששומאן הקדיש עבורו את יצירתו Kreisleriana אופוס 16. כינויה של היצירה "La Gracieuse", הוענק לה על ידי העורך האנגלי וסל, מבלי שזה התייעץ עם שופן.

פסנתרנים ומוזיקולוגים בולטים, ביניהם שומאן, ביקרו את היצירה וטענו כי היא גאונית פחות מן הבלדה הראשונה של שופן. 

קיימת מידה מסוימת של חוסר הסכמה באשר להשראתה. קיימת הטענה כי היא נכתבה בהשראת שירו של אדם מיצקביץ', Świtezianka, אולם טענה זו איננה מבוססת ולעיתים היא מיוחסת גם לבלדה השלישית של שופן.

הבלדה בנויה משני נושאים קונטרסטים מאוד. היא נפתחת בשקט ובעדינות עם הנושא הראשון בסולם פה מז'ור. הנושא מתקדם במהירות למלודיה תחת ההנחיה "sotto voce" (שפירושה "בשקט"). המודולציה המסכמת חלק זה מובילה למעבר לסולם לה מינור, והחלק הראשון דועך בהדרגה עם מספר חזרות של התו לה ביד ימין.

הנושא הבא, בניגוד גמור לקודם, סוער מאוד ונפתח עם ההנחיה "presto con fuoco" (שפירושה "מהר מאוד עם אש"). חלק זה במקום להיות במינור היחסי של פה, הוא בסולם לה מינור. 

היצירה חוזרת במהרה לקצב ולסגנון המקורי שלה והנושא הראשון שב ומתפתח. שופן משלב כאן וריאציות על המלודיה אשר אינן קיימות באקספוזיציה הראשונית של היצירה. התפתחות זו מתקדמת עד להופעתו החוזרת והמסכמת של הנושא השני "presto con fuoco". הפעם גם הוא מתפתח ומסתיים באופן פתאומי. הנושא הראשון מהדהד אז פעם נוספת, אך הפעם לא בסולם פה מז'ור כי אם בלה מינור (הסולם של ה-presto) והיצירה דועכת בהדרגה מבלי לשוב לדרגת הטוניקה שלה.

כתב היד של היצירה נתרם ב-1918 לקונסרבטואר של פריז על ידי קאמי סן-סנס, והוא שמור כיום בספרייה הלאומית של צרפת.

## קישורים חיצוניים

* כתב היד של היצירה באתר הספרייה הלאומית של צרפת

קטגוריה:יצירות מאת פרדריק שופן
קטגוריה:יצירות לפסנתר
אופס (מגזין)

**אופס** הוא כתב עת של אגודת הסטודנטים של האוניברסיטה הפתוחה. כתב העת מופץ חינם בתפוצה של למעלה מ-40,000 עותקים: גרסה אלקטרונית של המגזין נשלחת לכלל הסטודנטים והבוגרים בדואר אלקטרוני.

המגזין החל את דרכו בשנת 2009 בשם **סטודנטאו"פ** ואחרי שנה (ינואר 2010) החליף את שמו ל**אופס**. מאז (נכון ל-2018) יצאו לאור אחד עשר גיליונות נוספים של המגזין.

המגזין שמדוור לסטודנטים בערכות הלימוד כולל מדורים קבועים, כתבות מגזין, תחקירים, הטבות לסטודנטים, מידע על פעילויות האגודה, טורים אישיים, ראיונות, נושאי תרבות ופנאי ועוד.
המגזין בעריכת חנה רוקח (לוי) מהווה במה לסטודנטים לתקשורת ומופק אחת לסמסטר בניצוחה של מחלקת הסברה ותקשורת של אגודת הסטודנטים של האוניברסיטה הפתוחה המונה מעל ל-50 כתבים, מאיירים, עורכים, וצלמים שכולם סטודנטים.

## קישורים חיצוניים
* 
* 

קטגוריה:ישראל: כתבי עת סטודנטיאליים
קטגוריה:ישראל: חינמונים
קטגוריה:האוניברסיטה הפתוחה
חיים שלום דייטש

הרב **חיים שלום דייטש** (נולד בכ"ג בתשרי תש"ה, 10 באוקטובר 1944) הוא משפיע חב"די, ראש "כולל אברכים צמח צדק" בעיר העתיקה, ר"מ בישיבת תורת אמת בירושלים ומשפיע של קהילת מעייני ישראל.

## תולדות חייו
נולד בירושלים לרב יוסף אליהו דייטש, ראש ישיבת אנשי מעמד בירושלים, ולמרים דייטש, דור שישי לרבי שניאור זלמן מלאדי. למד בישיבת עץ חיים, תורת אמת ובישיבת פוניבז'. בתקופה זו החל להתקרב לחסידות חב"ד, ונסע לשמוע את הרב שלמה חיים קסלמן, משפיע בישיבת תומכי תמימים בכפר חב"ד. בהמשך עבר ללמוד בישיבה זו.

נישא לאסתר לאה, בתו של הרב אשר זאב ורנר. לאחר חתונתו למד בכולל בראשות הרב זלמן נחמיה גולדברג. שימש כר"מ בישיבת תומכי תמימים בקריית גת, ר"מ בישיבת קרלין לעלוב ועוד. עמד גם בראש מכון ללימודים לקראת סמיכה לרבנות שהקים. הוא ראש כולל בבית הכנסת צמח צדק בעיר העתיקה. במסגרת הכולל, ערך את הקובץ "יגדיל תורה" וספרי "הערות וביאורים בשולחן ערוך אדמו"ר הזקן".
[ממוזער|שמאל|200px|הרב חיים שלום דייטש מוסר שיעור ב[ישיבת תורת אמת (חב"ד)|ישיבת תורת אמת]]
בהתוועדויות שהוא עורך הוא עוסק רבות בנפש וברגשות האדם. עוסק גם בקירוב נוער חרדי נושר.

## משפחתו
הרב דייטש מתגורר בשיכון חב"ד בירושלים ולו עשרה ילדים, מהם:

* בנו הרב אשר הוא שליח חב"ד הראשי בפתח תקווה
* בנו הרב נפתלי הוא שליח חב"ד בבוקרשט רומניה
* בנו הרב שלמה הוא שליח חב"ד ורב העיר סמרה ברוסיה
* בנו הרב שניאור זלמן הוא שליח חב"ד ורב העיר פערם ברוסיה
* חתנו הרב אורי לפידות הוא שליח חב"ד ורב מנדוסה בארגנטינה
* חתנו הרב שלום לפידות (נפטר בשנת תשפ"ד-2024) היה מנהל רוחני של תלמוד תורה תורת אמת ירושלים ור"מ בכולל צמח צדק
*אחיו:
** הרב מנחם מענדל מרדכי, מקים "קריית רבינו הגדול בהאדיטש" ומגדולי העסקנים בחב"ד. נהרג בידי בני עוולה.
** הרב משה, מנהל ארגון החסד חסדי יוסף בעזרה וחסד לאברכים ונצרכים.
** הרב שלמה יהודה, מקים ומייסד ארגון החסד חסדי יוסף בעזרה וחסד לאברכים ונצרכים. נפטר בקיו"ש בן ל"ו שנים.
**הרב שניאור זלמן, כיהן כראש ישיבת "אנשי מעמד" בירושלים, נפטר בכ"ח בטבת תשפ"ג.

## קישורים חיצוניים
* שיעוריו והתוועדויותיו של הרב חיים שלום דייטש, באתר "חסידות נט" 
* **[http://myencounterblog.com/wp-content/uploads//2016/09/66.-Ki-Seitzei-5776-Hebrew-Version.pdf לחיות את לימוד התורה]**, הרב דייטש מתראיין לדף השבועי של חברת jem - אלול תשע"ו
* 'משפחה' על העילוי מפוניבז' והמשפיע מליובאוויטש ● מיוחד באתר "col"
* 

קטגוריה:אנשי היישוב ילידי הארץ
קטגוריה:בוגרי ישיבת פוניבז'
קטגוריה:רבנים חרדים ישראלים
קטגוריה:משפחת ורנר
קטגוריה:משפיעים חב"דים
קטגוריה:רבני ישיבת תורת אמת
קטגוריה:ראשי כולל אברכים ישראלים
קטגוריה:העיר העתיקה: רבנים
קטגוריה:שיכון חב"ד (ירושלים): אישים
קטגוריה:עורכי כתבי עת תורניים
קטגוריה:ישראלים שנולדו ב-1944
מוקסין

שמאל|ממוזער|250px|נעל מוקסין
[ממוזער|מוקסין משבט ה[שאיין]]
**מוקסין** (**Moccasin**) היא נעל עשויה מחתיכה אחת של עור אייל או עור רך אחר, התפור סביב ברצועת עור דקה. הנעל שימשה אנשי שבטים אמריקאים ילידים (אינדיאנים) בארצות הברית ובקנדה. מקור המילה משפות אינדיאניות.

הסולייה הרכה אפשרה לציידים לחוש את הקרקע ולהתקדם בשקט. בני שבטים שחיו על אדמה סלעית השתמשו בסוליית עור מוקשחת. המוקסין היא נעל נוחה שהתחבבה גם על אירופאים ואף יוצרו לה גרסאות אלגנטיות.

## בישראל
בשנת 1962 הופיעו בישראל מגוון רחב של נעלי מוקסין לנשים מקושטים באבזמים וחגורות וחלקם מצופים בלק. בשנת 1970 דחקו הסנדלים החצי פתוחות את נעלי המוקסין הסגורות מהאופנה. באמצע שנות ה-70 נפוצו בישראל נעלי בית המשלבות גרב וסוליה בנוסח מוקסין.

בשנות ה-80 של המאה ה-20 זכו נעלי מוקסין לפופולריות רבה בישראל. נעלי מוקסין הגיעו בשני דגמים: בעלי סוליה דקה קלאסיים ומוקסין אמריקאי בעלי סוליה עבה ועור עבה.

## קישורים חיצוניים

* 
## הערות שוליים

קטגוריה:אינדיאנים
קטגוריה:נעליים
קטגוריה:האינדיאנים בארצות הברית
קטגוריה:ציד
קטגוריה:היסטוריה של הביגוד
דלרוי ג'יימס

**דלרוי ג'יימס** (באנגלית: **Delroy James**; נולד ב-4 במאי 1987 בגיאנה) הוא כדורסלן אמריקאי המשחק בקבוצת רויאל האלי גזיאנטפ מליגת העל הטורקית בעמדת הפאוור פורוורד, ומתנשא לגובה של 2.03 מטרים.

דלרוי הוא אחיו של כדורסלן העבר שון ג'יימס.

ג'יימס שיחק בליגת המכללות עבור רוד איילנד ראמס בשנים 2007–2011. ב-2011 חתם במדיה של הקבוצה הישראלית בני השרון, באמצע העונה שוחרר ג'יימס מבני השרון.

## קישורים חיצוניים

קטגוריה:כדורסלנים גיאנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני בני השרון
קטגוריה:כדורסלני ניו באסקט ברינדיזי
קטגוריה:כדורסלני טלסה 66'
קטגוריה:כדורסלני יניסיי קרסנויארסק
קטגוריה:כדורסלני פלקנסטרו רג'אנה
קטגוריה:כדורסלני א.א.ק. אתונה
קטגוריה:כדורסלני גזיאנטפ
קטגוריה:כדורסלני אוניברסיטת רוד איילנד
קטגוריה:אמריקאים שנולדו ב-1987
אברהם קורצוייל

הרב **אברהם אריה קוּרצוַייל** (נולד ב-7 בפברואר 1946) הוא מראשי ישיבת ההסדר קרני שומרון.

## ביוגרפיה
נולד בשנת 1946 באנגליה, בנם של המחנך פרופ' צבי קורצווייל ופועה (פאולה) קורצוייל. הוא נינו של הרב ברוך אקפלד, רבה של  (טשוס) ומחבר שו"ת "**פאת השדה**". בשנת 1950 עלתה משפחתו לישראל. למד במדרשית נעם בפרדס חנה ואחר כך בישיבת חברון בירושלים. כמו כן שימש כראש הכולל בישיבת שעלבים.

שירת בצה"ל בגדוד 50 של הנח"ל המוצנח בפלוגת מ"כים ובחטיבת החרמון. (במהלך שירותו לחם, במרדפים בבקעה, במלחמת יום הכיפורים ובמבצע שלום הגליל).

בשנת ה'תש"ם (1980) הקים עם חבר ילדותו, הרב שמואל הבר, את ישיבת ההסדר קרני שומרון.

לרב קורצוייל משפחה ענפה, ובניו מלמדים בישיבות הסדר וישיבות תיכוניות ברחבי הארץ.

## משנתו החינוכית
הרב קורצוייל מחנך ל"אסוקי שמעתתא אליבא דהלכתא" – הסקת השמועה לפי ההלכה, כשלימוד התלמוד מכוון להכרעת ההלכה ובירורה מתוך עיון מעמיק. הגישה ההלכתית מעשית באה לידי ביטוי גם בהדרכתו המוסרית, הרואה בהתנהגות שבין אדם לחברו תוצאה הכרחית של עבודת השם.

## קישורים חיצוניים
* יציאת מצרים כיסוד באמונה, שיעור באתר מכון מאיר
* 
* כל הכתבות על הרב אברהם קורצוייל, באתר ערוץ 7
* 

קטגוריה:בוגרי ישיבת חברון כנסת ישראל
קטגוריה:בוגרי מדרשית נעם
קטגוריה:יהודה ושומרון: רבנים
קטגוריה:בוגרי ישיבת ההסדר שעלבים
קטגוריה:ישראלים ילידי אנגליה
קטגוריה:עולים לאחר קום המדינה: 1948–1950
קטגוריה:קרני שומרון: רבנים
קטגוריה:ראשי ישיבות הסדר
קטגוריה:רבני הציונות הדתית בישראל
קטגוריה:רבני ישיבת ההסדר קרני שומרון
קטגוריה:רבני ישיבת שעלבים
קטגוריה:ישראלים שנולדו ב-1946
ויליאם ר. אנדרסון

**ויליאם רוברט אנדרסון** (באנגלית: **William Robert Anderson**; 17 ביוני 1921 - 25 בפברואר 2007) היה קצין במערך הצוללות של צי ארצות הברית ונציג טנסי בבית הנבחרים של ארצות הברית בין השנים 1965–1973. בין 1957 ל-1959 פיקד על הצוללת הגרעינית הראשונה, ה"נאוטילוס", במסגרת זו עבר לראשונה תחת כיפת הקרח של הקוטב הצפוני.

## תולדות חייו
נולד באזור כפרי בטנסי, סיים בית ספר צבאי בעיר קולומביה. בשנת 1942 היה לבוגר האקדמיה הימית של ארצות הברית, במחזור שקוצר עקב פרוץ מלחמת העולם השנייה. הוא הוצב במערך הצוללות ושירת במהלך המלחמה באחד-עשר קרבות עבורם זכה בעיטורים כולל עיטור כוכב הארד.

בשנת 1954 נבחר אישית על ידי "אבי הצוללות הגרעיניות" היימן ריקובר לסגן המפקד של הצוללת הגרעינית הראשונה, ה"נאוטילוס". בשנת 1957 היה למפקד הצוללת. בתפקידו זה פיקד על הכלי במהלך מבצע "סאנשיין", בו עברה הצוללת מתחת לכיפת הקרח של הקוטב הצפוני. עבור משימה זו קיבל מאת נשיא ארצות הברית, דוויט דייוויד אייזנהאור, את אות לגיון ההצטיינות.

ב-1962, לאחר שפרש משירות רץ למשרת מושל טנסי כמועמד עצמאי. לאחר שנכשל בבחירות הצטרף למפלגה הדמוקרטית הוא נבחר בבחירות המקדימות לכהן כחבר קונגרס הוא שב ונבחר שלוש פעמים נוספות (כיהן בקונגרס בשנים 1965-1973). במקביל פעל כעוזרו של היימן ריקובר בצי הצוללות הגרעיניות והיה יועץ הנשיא קנדי בנושא חיל השלום.

עמדותיו נחשבו ליברליות יחסית לקצין צי מאזור כפרי בטנסי. במהלך חברותו בבית הנבחרים עבר מתמיכה פסיבית במלחמת וייטנאם להתנגדות נחרצת ובפרט גינה את פעילותו של ג'ון אדגר הובר כנגד מתנגדי המלחמה כבלתי חוקתית.

אנדרסון כתב שני ספרים אודות מסעו מתחת לקוטב. את הראשון, *Nautilus 90 North*, שראה אור ב-1959, כתב יחד עם קליי בלייר (.Clay Blair Jr). ספרו השני, *The Ice Diaries*, נכתב יחד עם דון קיית' (Don Keith) וכלל חומר רב שהיה חסוי בעת פרסום הספר הראשון. הספר ראה אור לאחר מותו של אנדרסון.

## לקריאה נוספת

* Anderson, William R.; Blair, Clay (May 1989) [1959]. **Nautilus 90 North**. McGraw-Hill. 
* Anderson, William R.; Don Keith, **The Ice Diaries**, Thomas Nelson Publishers, July 2008. 


## קישורים חיצוניים
* נקרולוג הניו יורק טיימס, 6 במרץ 2007
* נקרולוג גארדיאן, 7 במרץ 2007
* 
* 

קטגוריה:אמריקאים ילידי טנסי
קטגוריה:ערכים שבהם תבנית בריטניקה אינה מתאימה
קטגוריה:בוגרי האקדמיה הימית של ארצות הברית
קטגוריה:קצינים וחוגרים בצי ארצות הברית
קטגוריה:צוללנים אמריקאים
קטגוריה:קצינים אמריקאים במלחמת העולם השנייה
קטגוריה:מעוטרי כוכב הארד
קטגוריה:אמריקאים מעוטרי אות לגיון ההצטיינות
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1921
קטגוריה:אמריקאים שנפטרו ב-2007
אגרו-דולצ'ה

**אגרו-דולצ'ה** או **אגרודולצ'ה** (באיטלקית: **Agrodolce**; באופן מילולי: "חמוץ" - "מתוק") הוא רוטב מסורתי מהמטבח הסיציליאני בפרט ובמטבח האיטלקי בכלל. רוטב זה מקורו בסיציליה, וככל הנראה הוא השפעה של מהמטבח הערבי, מאחר שהרוטב הפך נפוץ באי בתקופת הכיבוש הערבי שלו (לאחר שנת 965).

הכנת רוטב זה מתבצעת על צמצום חומץ וסוכר, כאשר לרוב מרכיבי הרוטב כוללים גם יין, פירות ולעיתים גם שוקולד. עם תפוצת הרוטב ברחבי איטליה והעלייה בפופולריות שלו, נוצרו גרסאות מקומיות של הרוטב, הכוללות לעיתים חמאה ובצלים או בצלצולים (שאלוט).

הרוטב משמש לתבל בשר כבש או כרוטב לפסטה (מסוג ריגטוני או פפרדלה).

## אזכורים תרבותיים
הרוטב מוזכר בספרו של ריצ'רד קונדון, "הכבוד של פריצי" בו נכתב:

## ראו גם
* רוטב חמוץ-מתוק

קטגוריה:המטבח האיטלקי
קטגוריה:רטבים
ריבוליטה

שמאל|ממוזער|250px|מרק ריבוליטה
**ריבוליטה** (באיטלקית: **Ribollita** - מילולית: "מורתח מחדש") הוא מרק האופייני למטבח אזור טוסקנה, תת-אזור של המטבח האיטלקי.

מרק ירקות זה, המורכב מלחם וירקות אפויים, מהווה ארוחת איכרים שלמה.

## הכנה
מרק ריבוליטה עשוי משאריות אוכל, ומכיל לחם יבש, שעועית מסוג קנלינני, וירקות (גזר, כרוב, בצל הגינה, תרד או עלי מנגולד,  וסלק).  המרק מתובל בעשבי תיבול ובשום, ולעיתים מוסיפים לו עגבניות. הכנת המרק כיום נמשכת שלושה ימים - לאחר השריית השעועית במשך יום, מבשלים את הירקות פעם אחת, ולמוחרת מבשלים את הירקות עם הלחם בפעם השנייה לקבלת נזיד סמיך.

משמעות שמו של המאכל מעידה על כך שמדובר במרק המוכן משאריות מזון שנותרו. מקורו של מרק זה בימי הביניים, במטבח האיכרים (האריסים) של האזור, ובמקורו היה המרק למעשה חימום מחדש של מרק המינסטרונה שנותר משולחן בני האצולה מהיום הקודם, בשילוב הלחם היבש שנותר אף הוא מארוחה ביום קודם.

## ראו גם
* תזונת ימי הביניים
* דזופה טוסקנה

## קישורים חיצוניים

* 
קטגוריה:המטבח האיטלקי
קטגוריה:טוסקנה
קטגוריה:מרקים
Medal of Honor 2010

**Medal of Honor 2010** הוא משחק יריות בגוף ראשון שפותח על ידי Electronic Arts. המשחק מהווה רימייק למשחק הראשון בסדרה, Medal of Honor, ומתחיל בפלישה לאפגניסטן, במהלך מלחמת אפגניסטן.

במהלך המשחק תלחמו בטרוריסטים, תצילו בני ערובה ותבצעו פעולות סמויות. למשחק יש גם גרסה מקוונת בה השחקנים יכולים לבחור אחד משלושה סוגי שחקנים.

## עלילה
עלילת המשחק מתרחשת ב-2001 בזמן מלחמת אפגניסטן. בהתחלה 4 חיילים בעלי שמי הקוד-ראביט (Rabbit), וודו (Voodoo), מאדר (Mother) ופריצ'ר (Preacher) נשלחים לתפוס אפגני מסוכן. הסיפור ממשיך והשחקן מגלם את דיוס (Deuce), חייל ביחידה נוספת שיצא למספר משימות עם דאסטי (Dusty) ועוד חיילים.

## ציונים

## ראו גם
*Medal of Honor: Warfighter
*Medal of Honor: Allied Assault
*Call of Duty: Modern Warfare 2

## קישורים חיצוניים

* 
* ביקורת משחק: Medal of Honor, אתר משחקים ויגיימס 
* ביקורת המשחק, ארז רונן, אתר Games.co.il
* 

קטגוריה:משחקי וידאו משנת 2010
קטגוריה:משחקי רשת
קטגוריה:משחקי Xbox 360
קטגוריה:משחקי פלייסטיישן 3
קטגוריה:Medal of Honor
קטגוריה:משחקי וידאו שפותחו בשוודיה
קפה גרקו

שמאל|ממוזער|250px|קפה גרקו
**קפה גרקו** (באיטלקית: **Caffè Greco**) המכונה גם **אנטיקו קפה גרקו** (**Antico Caffè Greco**) הוא בית קפה המהווה אתר היסטורי מוכרז בעיר רומא, בירת איטליה.
## היסטוריה
בית הקפה נפתח בשנת 1760 במיקומו הנוכחי - ויה קונדוטי מספר 86. בית הקפה נחשב לידוע בבתי הקפה בעולם, והוא בית הקפה השני בעתיקותו בעולם (לאחר קפה פלוריאן בוונציה שבאיטליה, שנפתח בשנת 1720) הפעיל כיום. 

בקפה זה נהגו לסעוד גתה, סטנדל, לורד ביירון, פרנץ ליסט, ג'ון קיטס, הנריק איבסן, הנס כריסטיאן אנדרסן (אשר התגורר בקומה שמעל בית הקפה), צ'ארלס דיקנס, ריכרד וגנר ופליקס מנדלסון (אשר פגש בבית הקפה לראשונה את המלחין ברליוז ובו החלה ידידותם של השניים). המלחין ג'ואקינו רוסיני נהג לשבת בבית הקפה ולהלחין יצירות, והסופר הרוסי ניקולאי גוגול כתב בבית הקפה את "נפשות מתות".

בבית הקפה ארבעה חדרים. בר הקפה נמצא בחדר הראשון, ומקומות ישיבה בשאר החדרים (באחד מהם שמורה הכורסה שעליה נהג לשבת הנס כריסטיאן אנדרסן).

## ראו גם
* בית התה של בבינגטון

## קישורים חיצוניים

* 
* 
* תיאור בית הקפה באתר נענע אוכל
* ההיסטוריה של קפה גרקו, הלוס אנג'לס טיימס

קטגוריה:איטליה: מסעדות
קטגוריה:רומא: מבנים
גרקו
פביאן ארנסט

**פביאן ארנסט** (נולד ב-30 במאי 1979 בהאנובר) הוא כדורגלן עבר גרמני, אשר שיחק בתפקיד הקשר.

## קריירה
הוא החל את הקריירה המקצוענית שלו בקבוצת עיר מגוריו הנובר 96, בה שיחק בין השנים 1996-1998, כאשר שיחק 54 משחקים בהם כבש שער אחד בלבד. לאחר מכן, הוא עבר לשחק בקבוצת המבורג מהבונדסליגה, בין השנים 1998-2000. בהמבורג שיחק ב-48 משחקי ליגה, אך לא כבש בה שער אחד. בשנת 2000, הקשר חתם במועדון נוסף מן הבונדסליגה, ורדר ברמן. ב-152 משחקי ליגה במדי ברמן, כבש ארנסט 11 שערים. לאחר כמעט חמש שנים במדי ברמן, ארנסט עבר לשחק במועדון נוסף מן הבונדסליגה, שאלקה 04. במהלך שלוש וחצי השנים שלו בשאלקה, ארנסט שיחק ב-106 משחקי ליגה, בהם כבש שער אחד בלבד. אחרי הקדנציה שלו בשאלקה, ארנסט עזב לראשונה את הקריירה שלו בגרמניה, כאשר חתם ב-2 בפברואר 2009 במדי בשיקטש הטורקית. בעונתו הראשונה בבשיקטש, כבש שני שערים וקיבל את התואר "שחקן העונה במועדון" על ידי האוהדים. ב-2012 הצטרף למועדון קסימפשה, ב-8 ביוני 2013 עזב את המועדון ומאוחר יותר הודיע על פרישה ממשחק פעיל.

### נבחרת גרמניה
בשנת 2002, ארנסט ערך את הופעת הבכורה הבינלאומית שלו במדי הנבחרת הגרמנית, במשחק נגד נבחרת כווית. הקשר, היה חלק מסגל נבחרת גרמניה לטורניר הגמר של יורו 2004. את שערו היחיד במדים הלאומים כבש נגד איראן, ב-9 באוקטובר 2004. הופעתו האחרונה במדי הנבחרת הלאומית הגרמנית הייתה בשנת 2006, והוא צבר 24 הופעות בינלאומית עבר מולדתו.

## קישורים חיצוניים

* 

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:הנובר: כדורגלנים
קטגוריה:כדורגלני הנובר 96
קטגוריה:כדורגלני המבורג
קטגוריה:כדורגלני ורדר ברמן
קטגוריה:כדורגלני שאלקה 04
קטגוריה:כדורגלני בשיקטש
קטגוריה:כדורגלני קסימפאשה
קטגוריה:כדורגלני נבחרת גרמניה
קטגוריה:כדורגלני יורו 2004
קטגוריה:כדורגלני גביע הקונפדרציות 2005
קטגוריה:ספורטאים זרים בטורקיה
קטגוריה:גרמנים שנולדו ב-1979
רוטב חמוץ-מתוק

ממוזער|בקבוק רוטב חמוץ-מתוק
**רוטב חמוץ-מתוק** (בסינית מסורתית: **甜酸醬**, בסינית מפושטת: **甜酸酱**; תעתיק: **טיאם-סון-ג'יאונג**; מילולית: רוטב חמוץ מתוק; באנגלית: **Sweet and Sour**) הוא רוטב ומטבל מהמטבח הסיני ומהמטבח הסיני אמריקאי שטעמו חמוץ-מתוק וצבעו אדום עז. רוטב זה הפך פופולרי בצפון אמריקה ובאירופה בעקבות פיתוח המטבח הסיני אמריקאי. הרוטב מוגש לרוב עם אגרול, מנה סינית-אמריקאית נפוצה.

## היסטוריה
### המטבח הסיני
מקורו של רוטב מודרני זה ברוטב מהמטבח הסיני אשר הכיל חומץ אורז עדין, רוטב סויה וסוכר או דבש. לעיתים הרוטב כולל גם זנגביל כתוש. רוטב זה שימש במטבח הסיני כמטבל עבור מאכלי דגים או בשר (ולא כרוטב המשמש בבישול עצמו). רוטב זה השתנה בהתאם לסוג השימוש, כך שלחסילון הוכן הרוטב עם פלפל צ'ילי ורוטב סויה, ולבשר אווז הרוטב כלל גם שום.

הרוטב נפוץ בעיקר במטבח הקנטונזי בו משמש הרוטב לתיבול חזיר חמוץ מתוק, מנה המסמלת את המטבח, והפכה פופולרית ביותר במסעדות סיניות במערב.

### השפעות על המטבח המערבי
רוב המהגרים הסינים למערב עד שנות החמישים הגיעו ממחוז גואנגדונג, ולכן המטבח הסיני אמריקאי הושפע רבות מהמטבח הקנטונזי. גם רוטב זה, כפי שהוא מוגש במערב, מבוסס על רוטב דומה מהמטבח הקנטונזי, ומשמש במערב בעיקר במנות עוף או וחזיר. בהמשך נוספו לתבשילים המסורתיים מרכיבים כגון רסק עגבניות (בעיקר קטשופ) ואננס ומאכלים מערביים שבושלו בניסיון להידמות לאוכל סיני מסורתי עשוי שימוש ברוטב זה ובשני מרכיבים אלה. אחד משימושיו המרכזיים של רוטב זה הוא כמטבל לאגרול.

עם הגידול בפופולריות הרוטב ובתפוצתו במערב החל שיווק של רוטב מוכן.

## ראו גם
*רוטב הויסין
* אגרו-דולצ'ה

## קישורים חיצוניים

* רוטב חמוץ מתוק - הסבר באתר "מבשלים"

חמוץ מתוק
חמוץ מתוק
קטגוריה:המטבח הסיני אמריקאי
רשומות (מאסף)

**רשומות** (שם מלא: רשומות - מאסף לדברי זכרונות, לאתנוגרפיה ולפולקלור בישראל) הוא כתב עת עברי שיצא לאור בשנים 1918-1953, אשר שם לו למטרה לבטא את ההוויה והמסורת של כל תפוצות ישראל. המאסף מכיל אוסף גדול ונדיר של זכרונות מהמסורת היהודית, והוא משמש עד ימינו חוקרי פולקלור והיסטוריה של עם ישראל.

ששת הכרכים הראשונים של כתב העת נערכו על ידי אלתר דרויאנוב, חיים נחמן ביאליק ורבניצקי.  הכרך הראשון ראה אור בשנת 1918 בעיר אודסה, באמצע שנות מלחמת העולם הראשונה. גם הכרך השני הוכן לדפוס באודסה, אך החומרים הועברו על ידי דרויאנוב לארץ ישראל לאחר שכבר לא ניתן היה להדפיסו בברית המועצות דאז, והוא נדפס בהוצאת מוריה בתל אביב בשנת תרפ"ב. אחריו ראו אור בתל אביב עוד ארבעה כרכים.

לאחר הפסקה קצרה, חודשה הופעת המאסף בשנת תש"ו (1945), הפעם בעריכתם של יום-טוב לוינסקי ודב שטוק, והודפסו בסדרה זו חמישה כרכים, האחרון שבהם בשנת תשי"ג (1953).

## הערות שוליים

קטגוריה:ישראל: כתבי עת
קטגוריה:כתבי עת בעברית
קטגוריה:פולקלור יהודי
קטגוריה:תקופת התחייה
קטגוריה:כתבי עת לחכמת ישראל
קבר השייח' ע'אנם

שמאל|ממוזער|250px|קבר השייח' ע'אנם
**קבר השייח' ע'אנם** הוא מבנה מקאם הניצב בראש הר גריזים בתחומי האתר הארכאולוגי הר גריזים שבקריית לוזה.

מבנה הקבר היה גלוי גם לפני תחילת החפירות, אך החפירות הגביהו אותו על פני סביבתו וחשפו את גבהו. הקבר מיוחס לשייח' ע'אנם, אך ישנן מספר גרסאות לגבי זהותו של אותו שייח'. לפי גרסה אחת מדובר באחד מנכבדי שכם במאה ה-12, אך לפי גרסה אחרת מדובר באחד מקציניו של צלאח א-דין האיובי. עם זאת, מסורות מבוססות מצביעות על קברו של הקצין בעכו, כך שייתכן ומדובר בשני אנשים בעלי אותו שם. מסורות יהודיות ושומרוניות מזהות בקבר זה את קברו של חמור אבי שכם, נשיא העיר שכם.

## ראו גם
* קריית לוזה
* חפירות הר גריזים

## קישורים חיצוניים
* קבר שייח ע'נאם, אל-עכו
* הר גריזים 3D - תמונות תלת-ממד של קבר השייח' והר גריזים באתר "המימד השלישי"

קטגוריה:הר גריזים
קטגוריה:השומרון: אתרים ארכאולוגיים
לייטון ביינס

**לייטון ג'ון ביינס** (באנגלית: **Leighton Baines**; נולד ב-11 בדצמבר 1984) הוא כדורגלן עבר אנגלי, ששיחק כמגן שמאלי בפרמייר ליג ובנבחרת אנגליה.

## קריירה

ביינס החל את הקריירה בתור קשר שמאלי במחלקת הנוער של ליברפול. הוא אפילו ייצג את המועדון הליברפולי במספר מסגרות, אך החליט בגיל צעיר לעזוב את הקבוצה. לאחר התעניינות מצד וולברהמפטון וונדררס הוא החליט דווקא להצטרף למערך הנוער של וויגאן אתלטיק.

ביינס ערך את הופעת הבכורה שלו עבור וויגאן בשנת 2002, והיה חבר בסגל הקבוצה שזכתה באליפות הפוטבול ליג השנייה בעונת 2002-2003. בעונה שלאחר מכן, העפיל יחד עם וויגאן לליגת הפוטבול ליג. הוא היה שחקן הרכב קבוע בעונת 2004-2005, עונה שבסיומה וויגאן העפילה לפרמייר ליג, העפלת ליגה שלישית ברציפות שלו וקבוצתו. באותה העונה, ביינס כבש את שערו הראשון עבור המועדון, בבעיטה מטווח רחוק מול איפסוויץ' טאון. בפברואר 2005, ביינס חתם על הארכת חוזהו בוויגאן, על אף התעניינות של מועדוני פרמייר ליג שונים, לרבות מנצ'סטר יונייטד, ארסנל ואברטון, והאריך את חוזהו שנית לאחר עונת בכורה מרשימה שלו בפרמייר ליג. כאשר שיחק עבור וויגאן, ביינס פתח במשחק גמר גביע הליגה האנגלית בשנת 2006, בו הפסידה קבוצתו למנצ'סטר יונייטד.

ביולי 2007, ביינס דחה הצעת מעבר לסנדרלנד, שהציעה תמורת שירותו 6 מיליון פאונד, הצעה שוויגאן הסכימה לה. בחודש שלאחר מכן, חתם לייטון בשורות אברטון, תמורת סכום דומה. בעונתו הראשונה באברטון, לא היה שחקן סגל קבוע בקבוצתו החדשה, וסך הכל שותף ב-29 משחקים בכל המסגרות, בעקבות שהיה פצוע ויכולת טובה של שותפיו למערך ההגנתי של הקבוצה פיל ג'אגיילקה, ג'וזף יובו וג'וליאון לסקוט. בעונתו השנייה במועדון שותף בהרבה יותר משחקים. בעקבות פציעה של ג'וזף יובו, לסקוט תופקד כבלם וביינס תופקד יותר בעמדתו הטבעית כמגן שמאלי. בעונת 2008-2009, ביינס זכה במשך חודשיים רצופים בתואר "שחק החודש של המועדון". את שערו הראשון באברטון כבש ב-21 במרץ 2009, במשחק נגד פורטסמות', לאחר 57 משחקים (בכל המסגרות) ללא כיבוש. בחודש ספטמבר 2009, ביינס שימש לראשונה כקפטן אברטון, במהלך משחק במסגרת הליגה האירופית נגד המועדון היווני א.א.ק. אתונה. בעונת 2010-2011, ביינס שותף לאורך כל דקותיה של אברטון בפרמייר ליג לכל אורך העונה, וכבש שבעה שערים בכל המסגרות. בזכות תרומתו המשמעותית למועדון, הוא זכה בתוארי "שחקן העונה", "שחקן העונה מטעם השחקנים" ו"השער יפה של העונה" עבור אברטון.

בסיום עונת 2019/2020 פרש ביינס ממשחק פעיל.

### נבחרת אנגליה

לאחר שווין ברידג' פרש מכדורגל בינלאומי, ביינס זומן לסגל הנבחרת האנגלית לראשונה במרץ 2009. הוא ערך את הופעת הבכורה המלאה שלו ב-3 במרץ 2010, במשחק באצטדיון ומבלי נגד נבחרת מצרים, כאשר שיחק את מלוא 90 הדקות בניצחון 3-1. הוא זומן לסגל הראשוני של 30 השחקנים של הנבחרת האנגלית לקראת טורניר הגמר של מונדיאל 2010 בדרום אפריקה, אבל לא נכלל בסגל הסופי שכלל רק 23 שחקנים. המשחק התחרותי הראשון של ביינס במדים הלאומיים של אנגליה, היה ב-4 ביוני 2011, לאחר שנכנס כמחליפו של אשלי קול הפצוע, במשחק המוקדמות ליורו 2012 נגד שווייץ.

ביינס זומן לסגל הנבחרת למונדיאל 2014 בברזיל.

## קישורים חיצוניים

* עמוד השחקן - באתר הרשמי של אברטון

## הערות שוליים

קטגוריה:מגני כדורגל אנגלים
קטגוריה:כדורגלנים אנגלים
קטגוריה:כדורגלני ויגאן את'לטיק
קטגוריה:כדורגלני אברטון
קטגוריה:כדורגלני נבחרת אנגליה
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:אנגלים שנולדו ב-1984
Windows Aero

בחלק ממערכות ההפעלה חלונות **Windows Aero** הוא ממשק משתמש גרפי וערכת נושא כברירת מחדל.

הממשק קיים ברוב המהדורות של מערכות ההפעלה, חלונות 7 וחלונות ויסטה. בנוסף קיים הממשק ב-Windows Server 2008 אך לא כברירת מחדל.

השם **Aero** הוא ראשי תיבות של המילים האנגליות, אותנטי (Authentic) אנרגטי (Energetic) רפלקטיבי ( Reflective) ופתוח (Open).

## תכונות
ב-Windows Aero נוספו מספר תכונות גרפיות ובהם:
*עיצוב מסגרת חלונות כזכוכית שקופה חלקית (ניתן לבחור את צבע הזכוכית).
*הנפשות חלון שונות בעת פתיחתו וסגירתו.
*Flip 3D - תצוגה תלת־ממדית בהחלפת החלונות (מעין תחליף ל-Alt+Tab)
*תצוגת חלונות מקדימה ממוזערת בטרם פתיחתם.

קימים הבדלים בין גרסאות ה-Windows Aero בחלונות 7 וויסטה. כך לדוגמה בחלונות 7 נוספו התכונות 
***Aero Snap** - תכונה המאפשרת לסדר חלונות לגודל חצי מסך או מסך מלא בעת הצמדתם לקצוות המסך.
***Aero Shake** - תכונה הגורמת בעת נענוע חלון הלוך ושוב למזעור כל אלו האחרים, נענוע נוסף יחזיר אותם.
בנוסף לתכונות הרשומות מעלה, בממשק Aero של Windows 7 שקיפות מסגרת החלון אינה מתבטלת כאשר מגדילים את החלון למצב מסך מלא, בניגוד לחלונות ויסטה.

ב-Windows 8 הוצגה גרסה חדשה לממשק, שכבר לא נקרא Aero החל מגרסה זו. העדכון כלל ביטול השקיפות למסגרות החלונות (שורת המשימות נותרה שקופה), עידון ההנפשות, עיצוב חד יותר וביטול תצוגת ה-Flip 3D להחלפה בין חלונות. לטענת מיקרוסופט, צעד זה נועד להקטין ככל האפשר סקאומורפיזם. למרות זאת, יתר התכונות של Windows Aero נותרו בעינן - למשל הצמדת חלונות לצידי המסך, תצוגה מקדימה לחלונות ממוזערים.

ב-Windows 10 הוכנסו שינויים נוספים בממשק - הצמדת חלונות לארבע פינות המסך, שולחנות עבודה מרובים ו"מבט על" על החלונות הפתוחים באותו רגע (כתחליף לממשק Flip 3D שהוצג ב-Windows Vista). בנוסף, ניתן לבחור שלא להציג צבע ברקע של סרגל המשימות, תפריט ההתחלה, מרכז הפעולות ופס הכותרת של חלון פעיל (במצב הזה פס הכותרת של החלון הפעיל יוצג בלבן והרקע של שורת המשימות והתפריטים האחרים יוצג בשחור, ללא תלות בצבע הנבחר עבור ערכת הנושא)

## ראו גם
* חלונות 7
* חלונות ויסטה

## קישורים חיצוניים
* 

קטגוריה:ממשקי משתמש במחשב
בית ספר מקיף אורט אחווה גלבוע

בית הספר המקיף **אורט אחווה גלבוע**, ליד הכפר נאעורה, הוא בית ספר תיכון מקיף שש שנתי המשרת את האוכלוסייה הערבית בתחומי המועצה האזורית גלבוע והמועצה האזורית בוסתאן אל-מרג'.

## היסטוריה
בית הספר נוסד בשנת 1992 כחטיבת ביניים צומחת, והועבר להפעלת רשת אורט ישראל בשנת 1996. סלמן זועבי, מנהלו הראשון של בית הספר, פרש בתחילת שנת הלימודים תשע"ב, אחרי קרוב לעשרים שנה בתפקידו. המנהל הנוכחי הוא באסם זועבי.

בשנת 2008 בחרה רשת אורט בבית הספר לשמש כפיילוט ליישום תוכנית "מצוינות בהוראה". אחוז ההצלחה של תלמידי בית הספר בבחינות הבגרות עמד על 32% בשנת הלימודים תש"ע, ועלה ל-53% בשנת הלימודים תשע"א.

## פעילות
בבית הספר לומדים כ-1600 תלמידים, רובם מן הכפרים טמרה, טייבה, נאעורה, מוקייבלה וסנדלה.

בין המגמות המקצועיות בבית הספר - הנדסת מכטרוניקה, הנדסת תוכנה, הנדסת אלקטרוניקה, חשמל ומינהל. קיימות בבית הספר שתי מגמות עיוניות - מגמה מדעית (ביולוגיה וכימיה) ומגמת מדעי החברה.

בית הספר מקיים פרויקטים חברתיים ולימודיים שונים.

## פרסים
בשנת תשס"ג זכה בית הספר בפרס לבית הספר המצטיין ומנהלו מטעם רשת אורט.

תלמידי בית הספר זכו במרץ 2010 במקום הראשון בתחרות הרובוטיקה FLL בישראל, ויצגו את המדינה בתחרות הבינלאומית בארצות הברית. במרץ 2011 זכו במקום השני בתחרות הישראלית, יצגו את המדינה בתחרות הבינלאומית בהולנד, וזכו גם בה במקום השני.

## קישורים חיצוניים
* אתר האינטרנט של בית הספר 
* בית ספר מקיף אורט אחווה גלבוע באתר רשת אורט ישראל
* בית הספר אורט אחווה גלבוע באתר האינטרנט של מועצה אזורית הגלבוע
* הכנסת השמונה עשרה, מושב רביעי, פרוטוקול מס' 495 מישיבת ועדת החינוך התרבות והספורט, סיור במוסדות חינוך בגלבוע, 20 בנובמבר 2011 (קובץ RTF)

## הערות שוליים

גלבוע
קטגוריה:אורט ישראל
קטגוריה:ערביי ישראל
וידג'ט

במחשוב, **וידג'ט** הוא רכיב בממשק משתמש גרפי המציג מידע המשתנה אוטומטית, או על ידי המשתמש. קיצור דרך

מטרת הווידג'ט להנגיש מידע או הגדרות, ובשל כך בדרך כלל ממוקמים הווידג'טים על שולחן העבודה או המסך הראשי של מערכת ההפעלה שהם מיועדים עבורה.

## סוגים
* וידג'טים תלויי חיבור רשת: כגון חיזוי מזג אוויר, שערי המרות מטבע חוץ, מבזקי חדשות.
* וידג'טים בעלי אינטראקציה עם המשתמש, כגון פתקיות תזכורת, רשתות חברתיות כפייסבוק וטוויטר.
* וידג'טים המראים מידע מערכת על המחשב בו משתמשים, כגון טמפרטורת מעבד, מצב תפוסת זיכרון RAM, קצב תעבורת נתונים ברשת.
* וידג'טים קישוטיים: כגון תיבת תמונות מתחלפות.

## קישורים חיצוניים

קטגוריה:ממשקי משתמש במחשב
אנגלו נוימן

**אַנְגֶלוֹ נוימן** (בגרמנית: **Angelo Neumann**;  18 באוקטובר 1838 – 20 בדצמבר 1910) היה זמר (טנור), במאי תיאטרון ואמרגן אופרה אוסטרו-הונגרי ממוצא יהודי.

## קורות חיים
נולד בווינה. הופעת הבכורה שלו הייתה בברלין ב-1859. בשנים 1862–1876 הופיע בווינה, בין היתר התמחה ביצירותיו של ריכארד ואגנר. ב-1876 היה למנהל האופרה של לייפציג, לאחר מכן עבר לנהל את האופרות של ברמן (1882) ושל פראג (1885). במקביל ניהל להקת אופרה נודדת שהתמחתה בהצגת מחזור הטבעת והופיעה בין היתר בלונדון, פריז וסנקט פטרבורג עם המנצח אנטון זיידל.

## קישורים חיצוניים

* 


Christa Jost: Neumann, Angelo. In: *[[Neue Deutsche Biographie]]* (NDB). Band 19, Duncker & Humblot, Berlin 1999, S. 139 f. 


קטגוריה:זמרי אופרה אוסטרים
קטגוריה:זמרי אופרה יהודים
קטגוריה:במאי תיאטרון יהודים אוסטרים
קטגוריה:במאי תיאטרון יהודים גרמנים
קטגוריה:אמרגנים יהודים
קטגוריה:יהודים אוסטרים
קטגוריה:ילידי 1838

קטגוריה:נפטרים ב-1910
ניקרגואה במשחקים הפאראלימפיים

**[[ניקרגואה]]** השתתפה לראשונה ב באתונה (2004), כששלחה למשחקים ספורטאי יחיד, מריו מדריץ, שהתחרה בשתי קטגוריות במקצועות האתלטיקה ולא הגיע להישגים משמעותיים. אל המשחקים הפאראלימפיים בייג'ינג (2008) לא נשלחה משלחת מטרם המדינה, והמדינה שבה להשתתף ב. במשחקי החורף הפאראלימפיים לא נטלה ניקרגואה חלק מעולם. 

## ראו גם
* ניקרגואה במשחקים האולימפיים
* ניקרגואה במשחקים האולימפיים לנוער

קטגוריה:מדינות במשחקים הפאראלימפיים
קטגוריה:ניקרגואה: ספורט
סורינאם במשחקים הפאראלימפיים

**[[סורינאם]]** השתתפה לראשונה במשחקים הפאראלימפיים באתונה (2004). במשחקי החורף לא נטלה סורינאם חלק מעולם. 

אל המשחקים הפאראלימפיים שהתקיימו באתונה שלחה סורינאם משלחת, שכללה שני ספורטאים, גבר ואישה, שהתחרו שניהם בהדיפת כדור ברזל, שלא הגיעו להישגים ספורטיביים משמעותיים. אל המשחקים הפאראלימפיים בייג'ינג (2008) נשלח מטעם המדינה נציג אחד. 

## ראו גם
* סורינאם במשחקים האולימפיים
* סורינאם במשחקים האולימפיים לנוער

קטגוריה:מדינות במשחקים הפאראלימפיים
קטגוריה:סורינאם: ספורט